
Alsónyék Község Önkormányzat Képviselő-testületének 2025. szeptember 23-án 
8.30 órakor megtartandó ülésére

Döntés Tűzoltólaktanya gépkocsibejárója felújításának támogatásáról  

	
Előterjesztő: Molnár István János polgármester 

Készítette: Kondriczné dr. Varga Erzsébet jegyző  

Törvényességi ellenőrzést végezte: Takaróné dr. Mihó Beatrix aljegyző 

Tárgyalja: Gazdasági és Szociális Bizottság 2025.09.23.



Tisztelt Képviselő-testület!

A bátaszéki Tűzoltólaktanya karbantartása, felújítása folyamatosan zajlik. Az elmúlt években többek között pihenőszoba kialakítása, ügyeleti szoba felújítása, vizesblokk felújítása, konyha átalakítása, villamoshálózat részleges korszerűsítése is lezajlott.

A köztestületi tűzoltóságot fenntartó önkormányzatok Pörböly önkormányzatával kiegészülve sikeres pályázatot nyújtottak be a Versenyképes Járások programra. A megítélt 15 millió forintos támogatásból napelemes rendszer telepítésére, nyílászárók cseréjére és a villamoshálózat felújítására lesz lehetőség. Ezeket a munkákat még 2025-ben szeretnék megvalósítani Bátaszék önkormányzatának bonyolításával.

Ezen felújítások mellett sajnos egyéb műszaki felújítás is szükségessé vált a laktanya kapcsán, nevezetesen az elhasználódott és már-már balesetveszélyes gépkocsibejáró felújítása. Az előterjesztés melléklete a műszaki tartalomra vonatkozó költségbecslés. E költségbecslés szerint a kivitelezés várható költsége 1.485.267 Ft. A Köztestület 2025. évi költségvetésében az általános tartalék nagysága ugyan fedezetet tudna biztosítani a felújításra, de akkor nem maradna tartalék a hátralévő időszakra. 
A felújítás finanszírozása érdekében a Bátaszéki Önkormányzati Tűzoltóság Köztestület Közgyűlése kezdeményezte, hogy a fenntartó önkormányzatok 1.000.000 Ft lakosságarányos pótbefizetéssel teremtsék meg a pénzügyi feltételeket a kivitelezéshez. Ebben az esetben Bátaszék 653.105 Ft, Alsónyék 72.715 Ft, Báta 159.625 Ft, Bátaapáti 39.230 Ft, Mórágy 75.325 Ft pótbefizetést kellene magára vállalnia, míg a fennmaradó 485.267 Ft-ot a köztestület költségvetéséből biztosítaná.

A felújítást csak abban az esetben valósítanák meg 2025-ben, ha a fenntartó önkormányzatok biztosítani tudják a pótbefizetést.

Kérem a képviselő-testületet, fentiekre figyelemmel, méltányolva a Köztestület Bátaszék és a környező önkormányzatok lakóiért tett áldozatos munkáját támogassa a Köztestület kérelmét.
H a t á r o z a t i    j a v a s l a t :
a Tűzoltólaktanya gépkocsibejárója felújításának támogatására 
Alsónyék Község Önkormányzatának Képviselő-testülete; 
a) egyetért a Bátaszéki Önkormányzati Tűzoltóság Köztestület által használt tűzoltólaktanya (Bátaszék Hunyadi u. 44.) gépkocsibejárója felújításával és a felújítás megvalósíthatósága érdekében a Bátaszéki Önkormányzati Tűzoltóság Köztestület javára 2025. évben 72.715 Ft pótbefizetést jóváhagy;
b) az a) pontban meghatározott pótbefizetést az önkormányzat 2025. évi költségvetésének általános tartalék kerete terhére biztosítja,
c) felhatalmazza az polgármestert a pótbefizetéshez szükséges bizonylatok aláírására. 

Határidő: 2025. szeptember 30.
Felelős: Kondriczné dr. Varga Erzsébet jegyző
		  (a határozat megküldéséért)
  Molnár István János polgármester
	             (c) pontban foglaltakért)
			
Határozatról értesül:	Bátaszéki Önkormányzati Tűzoltóság Köztestület elnöke 
Bátaszéki KÖH pénzügyi iroda
Irattár
	



